open-index/open-wikipedia-markdown huggingface dataset:
Vaids Sakalausks

**Vaids Sakalausks** (; dzimis ) ir Lietuvas starptautiskais meistars šahā (1998).

## Biogrāfija
Beidzis Viļņas pedagoģisko universitāti (1994), pēc specialitātes vēsturnieks. No 1994. līdz 2006. gadam strādājis par Radvilišķu sporta centra šaha treneri. Pazīstamākās viņa audzēknes ir Lietuvas šaha lielmeistares Viktorija Čmilīte un Deimante Daulīte.

Daudzkārtējais Lietuvas vīriešu šaha finālu dalībnieks. Labākais rezultāts Lietuvas čempionātos - bronzas medaļa 2004. gadā. Lietuvas izlases sastāvā 4 reizes spēlējis Pasaules šaha olimpiādēs (1998-2004) un Eiropas komandu šaha čempionātos (1999, 2003-2005, 2011). Labākais sasniegums komandu turnīros ir 1. vieta pie 1. rezerves galdiņa 2004. gada olimpiādē (+5 =2 -0).

Piedalījies starptautiskajā turnīrā "Rīga—2004", kas vienlaicīgi bija 2004. gada Latvijas atklātais šaha čempionāts. 2005. gadā uzvarējis Latvijas šaha festivāla "Liepājas rokāde" ātrspēles turnīrā.

## Atsauces

## Ārējās saites
Baireita

**Baireita** (, ) ir pilsēta Vācijā, ziemeļu Bavārijā pie Sarkanās Mainas ielejas krastiem starp divām kalnu grēdām. Pilsēta ir dibināta 1194. gadā. 2011. gada 31 decembrī pilsētā dzīvoja 73 111 iedzīvotāju.

Baireita ir pasaules slavena ar ikgadējo Baireitas festivālu, kad Baireitas operas namā uzstājas operdziedātāji un iestudē 19. gadsimta vācu komponista Riharda Vāgnera darbus, kuram radās ideja par festivāla izveidi. 2012. gadā Baireitas operas namu iekļāva UNESCO pasaules mantojuma sarakstā.

## Atsauces

## Ārējās saites
Žulova

**Žulova** (, līdz 1948. gadam — **Frīdberka** ()) ir pilsēta Čehijā, Olomoucas apgabala Jesenīkas apriņķī.

## Vēsture
Dibināta ap 1300. gadu. Ilgus gadsimtus pilsēta atradās Hābsburgu impērijas sastāvā, tās vāciskais nosaukums bija **Frīdberga** (). No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.

## Atsauces

## Ārējās saites
*
1104. gads

**1104. gads** () bija garais gads, kas pēc Jūlija kalendāra sākās piektdienā.

## Notikumi

### Nezināms datums
* Alfonso I kļuva par Aragonas un Navarras karali.
* Jeruzalemes karalis Balduīns I iekaroja Ako.
* Gruzīni karaļa Dāvida IV vadībā ar nelielu armiju sakāva spēcīgo seldžuku karaspēku.
* Islandē notika spēcīgs vulkāna Heklas izvirdums.
* Nilss Estridsens kļuva par Dānijas karali.

## Dzimuši

## Miruši
* septembra beigas — Pedro I, Aragonas un Navarras karalis (dzimis 1068. vai 1069. gadā)
Džons Peršings

**Džons Džozefs "Blekdžeks" Peršings** (; dzimis , miris ) bija ASV ģenerālis. ASV spēku komandieris Pirmā pasaules kara laikā. Vienīgais karavīrs, kuram dzīves laikā piešķirta ASV augstākā dienesta pakāpe — armiju ģenerālis. Tiek uzskatīts par veselas ģenerāļu paaudzes skolotāju. To vidū minami Džordžs Māršals, Dvaits Eizenhauers, Omars Bredlijs un Džordžs Patons, kuri cīnījās Otrajā pasaules karā.

Peršinga vārdā nosaukts ASV tanks *[[M26 Pershing]]* un vidējās darbības ballistiskā raķete *[[MGM-31 Pershing]]*.

## Dienesta pakāpes

## Atsauces

## Ārējās saites
Putekļi

250px|thumb|Putekļi uz grantēta lielceļa
**Putekļi** ir sīkas, cietas minerālu vai organiskas izcelsmes materiālu daļiņas. Putekļu daļiņu izmēri var būt no mikrona daļām līdz 0,1 mm; tie atkarībā no izmēriem spēj ilgāku vai īsāku laiku noturēties gaisā. Gaisā esoši putekļi uzskatāmi par aerosola paveidu, kur dispersijas vide ir gaiss, bet dispersā fāze — cietās daļiņas. Stabilus aerosolus ar sevišķi sīkām daļiņām sauc par dūmiem. Atšķirībā no putekļiem, dūmu daļiņas var atrasties gaisā ļoti ilgi.

Putekļus iedala redzamos putekļos (ar daļiņu izmēriem virs 10 μm), mikroskopiskos (0,25—10 μm) un ultramikroskopiskos (zem 0,25 μm).

Palielināta putekļu daudzuma atrašanās ieelpojamā gaisā nelabvēlīgi ietekmē veselību. Organiskas izcelsmes putekļos mēdz būt dažādi alergēni — putekļu ērces un to izdalījumi, ziedputekšņi, cilvēka un dzīvnieku ādas mirušā epitēlija daļiņas. Tie var izraisīt dažādas alerģijas un bronhiālo astmu, kā arī citas plaušu saslimšanas. Rūpnieciskas izcelsmes putekļu ilgstoša iedarbība var izraisīt azbestozi, silikozi un citas slimības.

Putekļi rodas, vējam paceļot gaisā sīkas augsnes daļiņas vai okeānu sāļo ūdeni (tas izžūstot veido sīkus sāls kristāliņus), vulkānu izvirdumos (sīkas vulkānisko pelnu daļiņas), cilvēku rūpnieciskās darbības rezultātā (dažādi kvēpi un dūmi), augu masveida ziedēšanas laikā (ziedputekšņi). Daļai putekļu ir ārpuszemes izcelsme — tie ir meteoroīdu un citu sīku kosmisko ķermeņu sadegšanas produkti, tiem ietriecoties Zemes atmosfērā. Liela daļa cilvēku mītnēs atrodamo putekļu rodas no paša cilvēka ādas, no tās noloboties sīkām raga kārtas plēksnītēm.

## Ārējās saites
* Putekļu izraisītās arodslimības
* Putekļi un aerosoli
* Putekļi
* Kur rodas putekļi?

## Skatīt arī
* Kosmiskie putekļi
* Putekļu vētra
* Kantora putekļi
* Eņģeļa putekļi
Klusā nedēļa

[thumbnail|200px|[Jēzus Kristus ierašanās Jeruzalemē. Tradicionāli tiek uzskatīts, ka to viņš izdarīja Pūpolsvētdienā, kad sākas Klusā nedēļa]]
**Klusā nedēļa** () kristietībā ir Lielā gavēņa pēdējā nedēļa un nedēļa tieši pirms Lieldienām. Klusā nedēļa sākas ar Pūpolsvētdienu. Tajā ietilpst arī Zaļā Ceturtdiena, Lielā Piektdiena un Klusā Sestdiena. Tajā neietilpst Pirmās Lieldienas, kas ir svētdienā uzreiz aiz šīm dienām. Pareizticībā Klusā nedēļa tradicionāli sākas vienu dienu agrāk kā citos kristietības novirzienos, tas ir, ar Lācara sestdienu, kas ir tieši pirms Pūpolsvētdienas.

Pēc kristiešu tradīcijām Pūpolsvētdiena tradicionāli tiek uzskatīta par dienu, kad Jēzus Kristus ieradās Jeruzalemē, Zaļajā Ceturtdienā Jēzus Kristus iedibināja svēto vakarēdienu, Lielajā Piektdienā Jēzus Kristus tika sists krustā, bet Klusā Sestdiena ir diena pirms Lieldienām, kad Jēzus Kristus augšāmcēlās.

## Ārējās saites
Marrākeša

**Marrākeša** (, *amurakuš*; , **) ir pilsēta Marokas centrālajā daļā, Atlasa kalnu rietumu pakājē, Marrākešas—Sāfī reģiona administratīvais centrs. Ar vairāk nekā 928 tūkstošiem iedzīvotāju Marrākeša ir ceturtā lielākā pilsēta valstī pēc Kasablankas, Fēsas un Rabātas. Pilsētas teritoriju apdzīvoja berberi jau neolīta laikā, bet pašu Marrākešu almoravidi dibināja 1065. gadā. Tā bija gan almoravidu, gan vēlāk valdošās almohadu dinastijas galvaspilsēta. Mūsdienās Marrākeša ir nozīmīgs saimnieciskais centrs un tūristu galamērķis. 1985. gadā Marrākešas vecpilsēta tika iekļauta UNESCO Pasaules mantojuma sarakstā. Pilsēta tiek saukta par “sarkano pilsētu” vai “okera pilsētu”, jo vecpilsētai apkārt ir sarkanīgi mūri; Marrākeša ir zināma arī ar nosaukumiem “dienvidu pērle” un “dienvidu vārti”.

## Vēsture
Pilsētas teritoriju apdzīvoja berberi jau neolīta laikā, bet pašu Marrākešu 1065. gadā dibināja Almoravidu dinastijas līdera Jūsufa ibn Tāšfīna brālēns Abū Bekrs ibn Umārs. Marrākeša kļuva par Almoravidu dinastijas galvaspilsētu, no šejienes tika veikti iekarojumi pārējā Magribā un Andalūzijā. Marrākešā tika uzceltas vairākas mošejas un skolas.

[thumbnail|left|upright=0.8|[Kutubijas mošeja]]
1147. gadā Marrākešu iekaroja Almohadu dinastija un arī viņiem tā bija galvaspilsēta. Almohadi uzbūvēja mūsdienās zināmo Kutubijas mošeju, kas atzīts par vienu no izcilākajiem mauru-ibēru arhitektūras piemēriem.

1244. gadā Marrākešu iekaroja Marinīdu dinastija, kas kontrolēja to līdz 1578. gadam. Marinīdu dinastijas galvaspilsēta bija Fēsa, un Marrākeša šajā laika piedzīvoja norietu. No 1510. līdz 1603. gadam pilsētu pārvaldīja Saādiešu dinastija, pamazām Marrākeša atguva savu košumu un kļuva par vienu no imperiālajām pilsētām. Saādiešu laikā Marrākešā tika uzceltas vairākas pilis, piemēram, El Bādī pils, kā arī atjaunota ūdens apgādes sistēma. Alavi dinastija, kas pie varas nāca 1603. gadā, turpināja Saādiešu iesāktās tradīcijas.

## Atsauces

## Ārējās saites
Lolita Ritmane

**Lolita Ritmane** (pilnā vārdā **Lolita Līza Ritmane-Matsone**, dzimusi ) ir latviešu izcelsmes ASV komponiste.

Lolitas vecāki atstāja Latviju Otrā pasaules kara laikā, 1949. gadā pārcēlās uz dzīvi ASV. Viņa ir mācījusies Dika Grova mūzikas skolā, kur specializējusies komponēšanā (it īpaši filmu mūzikas komponēšanā), aranžēšanā. Komponējusi mūziku dažādiem seriāliem, tai skaitā *[[Young Justice]]*, **', ''[[Teen Titans]]'', ''[[The Spectacular Spider-Man]]''. 1996. gadā orķestrēja daļu no  noslēguma ceremonijas. Pašlaik darbojas ''Dynamic Music Partners'', kur arī ir viena no dibinātājām. Sadarbojusies ar latviešu māksliniekiem. Strādājusi pie [[Linda Leen|Lindas Leen]] un [[Lauris Reiniks|Laura Reinika]] Ziemassvētku albumiem.

Ritmane ir divas reizes tikusi nominēta [[Primetime Emmy balva|''Primetime Emmy'' balvai]], kā arī astoņas reizes nominēta [[Daytime Emmy balva|''Daytime Emmy'' balvai]], no kurām vienu 2001. gadā arī saņēmusi par mūziku animācijas seriālam **' (1999). Viņa ir pirmā un pašlaik vienīgā latviete, kas saņēmusi šo apbalvojumu. 2020. gadā saņēma Lielā Kristapa balvu par labāko mūziku filmai "Dvēseļu putenis" (2019). 2021. gadā saņēma ikgadējo ASV Komponistu un autoru biedrības balvu par labāko oriģinālmūziku neatkarīgai filmai ("Dvēseļu putenis"). 2021. gada aprīlī apbalvota ar Triju Zvaigžņu ordeņa IV šķiru.
2022. gadā saņēmusi ''Grammy'' balvu, kā producente, par albumu *[[Women Warriors – The Voices Of Changes]]*.

Precējusies ar mūzikas producentu Marku Matsonu, viņiem ir trīs bērni. Viņas tēvs Andris Ritmanis un māsa Brigita Ritmane ir sarakstījuši dziesmu "Manai tautai".

## Atsauces

## Ārējās saites
* ''Dynamic Music Partners''
Ekonelsona

**Ekonelsona** (*Eco-Nelson*) ir privāta ekoloģiska polārstacija Nelsona salā Dienvidšetlendas salu arhipelāgā Antarktikā. Izvietojusies salas ziemeļu galā no ledus brīvā oāzē Edžela līča krastā. Staciju 1989. gadā nodibināja čehu polārpētnieks, alpīnists un rakstnieks Jaroslavs Pavlīčeks *(Jaroslav Pavlíček)*. Stacijas pētījumu un izglītojošā programma vērsta uz ekoloģiskas «zaļās mājas» popularizēšanu cilvēku izdzīvošanai nelabvēlīgos apstākļos. Programmā piedalās visu vecuma grupu un kategoriju cilvēki, ieskaitot bērnus un invalīdus. Programmas dalībnieki uzturas stacijā no 20 dienām līdz vienam gadam, nokļūšanu Antarktikā un uzturēšanos apmaksājot paši.

## Atsauces

## Ārējās saites
* POLÁRNÍ STANICE NA NELSON ISLAND V ANTARKTIDĚ
* Reportáž z expedice ECO-NELSON - Antarktida - OL0ANT - OK1FLW
Ritmane

**Ritmane** (vīriešu dzimtē Ritmanis) ir uzvārds. Cilvēki ar šo uzvārdu:

* Brigita Ritmane (1947) — latviešu izcelsmes komponiste;
* Lolita Ritmane (1962) — latviešu izcelsmes ASV komponiste.
Ēvalds Ezerietis

**Ēvalds Ezerietis** (dzimis , miris ) bija latviešu ķirurgs, viens no sirds ķirurģijas pamatlicējiem Latvijā.

## Biogrāfija
Mācījies Cesvaines valsts ģimnāzijā, 1940. gadā absolvējis Latvijas Universitātes Medicīnas fakultāti. Laikā no 1943. līdz 1945. gadam strādājis Jēkabpils slimnīcā, kā arī Rīgas pilsētas 2. slimnīcas ķirurģijas nodaļā. Pēc tam bijis Latvijas Universitātes Ķirurģijas klīnikas asistents līdz 1950. gadam, kad kļuva par Rīgas medicīnas institūta docētāju (šajā amatā bijis līdz 1964. gadam), laikā no 1958. līdz 1974. gadam pēc Paula Stradiņa nāves vadījis Ķirurģijas katedru un klīniku.

 Ezerietis veica pirmo sirds operāciju Baltijā. Bijis Latvijas Zinātņu akadēmijas goda loceklis, Latvijas Ķirurgu biedrības ģenerālsekretārs. Publicējis vairāk nekā 200 zinātnisko rakstu.

2000. gadā ticis apbalvots ar ceturtās šķiras Triju Zvaigžņu ordeni. 2008. gadā saņēma Paula Stradiņa balvu.

## Atsauces

## Ārējās saites
* ''Latvus.lv'' informācija
* Paradums turēties ilgi
Klaudio Pisarro

**Klaudio Pisarro** (*Claudio Miguel Pizarro Bosio*; dzimis ) ir Peru bijušais futbolists, spēlēja uzbrucēja pozīcijā, Peru futbola izlases dalībnieks.

Karjeru sācis Peru klubā *[[Deportivo Wanka|Deportivo Pesquero]]* 1996. gadā. Kopš tā laika spēlējis arī Vācijā un Anglijā. Lielāko daļu karjeras aizvadījis Vācijas Bundeslīgas klubā Minhenes "Bayern", kur spēlējis laikā no 2001. līdz 2007. gadam un no 2012. gada līdz 2015. gadam. 2010. gada oktobrī Pisarro kļuva par visvairāk vārtus guvušo ārvalstu spēlētāju Bundeslīgā. Saskaņā ar 2013. gada aprīļa datiem, viņš ir arī desmitais visvairāk vārtus guvušais spēlētājs Bundeslīgā. Vairākas sezonas aizvadījis arī Brēmenes "Werder". 2017. gada septembrī pievienojās citam Vācijas klubam *[[1. FC Köln]]*.

## Sasniegumi
**Bayern Munich**

* Vācijas Bundeslīga: 2002—03, 2004—05, 2005—06, 2012—13, 2013—14, 2014—15
* DFB Pokal: 2002—03, 2004—05, 2005—06, 2012—13, 2013—14
* DFL Supercup: 2012
* UEFA Čempionu līga: 2012—13
* UEFA Superkauss: 2013
* Starpkontinentālais kauss: 2001
* FIFA Klubu Pasaules kauss: 2013

**Werder Bremen**

* DFB Pokal: 2008—09

## Atsauces

## Ārējās saites
Bangotnes iela

**Bangotnes iela** bija iela Rīgā, Ziemeļu rajonā, Vecmīlgrāvī. Bangotnes iela atradās posmā no Kreimeņu ielas līdz Meldru ielai. 1980. gadu beigās iela tika iekļauta Vecmīlgrāvja dzīvojamo namu apbūvē.

## Vēsture
Ielas sākotnējais nosaukums, vēl pirms Rīnūžu iekļaušanas Rīgas teritorijā, bija **Bangu iela**. Par Bangu ielu 1953. gadā nosauca ielu Bolderājā, tādēļ iela Rīnūžos tika pārsaukta par Bangotnes ielu.

## Skatīt arī
* Ziemeļu rajons
* Vecmīlgrāvis

## Atsauces
Turandota

Operas "Turandota" plakāts 1926. gadā.|thumb
**Turandota** ir itāļu komponista Džakomo Pučīni opera 3 cēlienos, ko pēc Pučīni nāves pabeidzis Franko Alfāno. Operas libretu sarakstījuši Džuzepe Adami un Renato Simoni.

Darbu pie operas komponists uzsāka 1921. gadā, bet to pārtrauca viņa nāve 1924. gadā. Operas noslēgumu uzrakstīja viņa skolnieks Franko Alfāno pēc autora atstātām skicēm. Pirmizrādē Milānas teātrī "La Scala" 1926. gadā diriģents Arturo Toskanīni uz brīdi apstādināja operas darbību vietā, līdz kurai to pierakstījis Pučīni. Pirmizrāde LNO notika 1930. gadā. Piedzīvojusi vairākus iestudējumus, tā spēlēta vairāk nekā 30 sezonas.

## Sižets
Stāsta darbība notiek Pekinā. Princis Kalafs iemīlas nežēlīgajā ķīniešu princesē Turandotā. Lai apprecētu princesi, preciniekam jāatmin trīs mīklas, bet kaut viena kļūda nozīmē nāvi. Kalafs iztur pārbaudījumu, tomēr Turandota joprojām vilcinās precēties. Kalafs piedāvā risinājumu — viņš ir ar mieru mirt, ja Turandotai izdotos uzminēt viņa īsto vārdu.

## Atsauces
Viktors Emanuels III

**Viktors Emanuels III** (; dzimis , miris ) bija Itālijas karalis no 1900. gada, kad viņa tēvs Umberto I tika nogalināts anarhista organizētā atentātā Moncā, līdz 1946. gadam, kad atteicās no troņa dēla Umberto II labā. Tā kā šīs valstis kādu laiku atradās Itālijas okupācijā, Viktors Emanuels III pretendēja arī uz Etiopijas negusa un Albānijas karaļa titulu. 

Valdīja 46 gadus. Piedzīvoja Itālijas piedalīšanos abos pasaules karos, kā arī Itālijas fašisma dzimšanu, uzplaukumu un beigas. Netieši atbalstīja Benito Musolīni nākšanu pie varas marša uz Romu laikā 1922. gadā, atteikdamies ieviest karastāvokli. 1943. gada 24. jūlijā, kad Sabiedroto rokās jau atradās Sicīlija, Lielā fašisma padome Musolīni faktiski izteica neuzticību. Viktors Emanuels III aktīvi darbojās, lai atceltu Musolīni no amata, un ar karaļa rīkojumu viņš tika arestēts. 1943. gada 8. septembrī karalis paziņoja par pamiera noslēgšanu ar Sabiedrotajiem, pirms tam neziņodams par to armijai. 12. septembrī Vācijas diversanti Oto Skorceni vadībā atbrīvoja Musolīni, un Itālijas ziemeļos nodibinājās t.s. Salo republika.  

Pēc kara 1946. gadā Viktors Emanuels III atteicās no troņa par labu savam dēlam Umberto II, tomēr 1946. gada 2. jūnijā referendumā Itālija nobalsoja par monarhijas likvidēšanu. Viktors Emanuels III devās uz Ēģipti, kur arī miris un apglabāts.

## Ārējās saites
Marko Reiss

**Marko Reiss** (; dzimis ) ir vācu futbolists, spēlē uzbrucēja pozīcijā, Vācijas futbola izlases dalībnieks. Kopš 2024. gada pārstāv ASV MLS līgas klubu Losandželosas "Galaxy". No 2012. gada līdz 2024. gadam pārstāvēja Vācijas Bundeslīgas klubu *[[Dortmundes "Borussia"|Borussia Dortmund]]*.

Profesionāļa karjeru sācis Vācijas klubā *[[Rot Weiss Ahlen]]* 2006. gadā. 2009. gadā pārgāja uz *[[Menhengladbahas "Borussia"|Borussia Mönchengladbach]]*, kuru arī pārstāvēja trīs gadus, pēc tam nokļuva *[[Dortmundes "Borussia"|Borussia Dortmund]]*, kur spēlē vēl joprojām. 2011.—2012. gada sezonā kļuva par Bundeslīgas čempionu, tika atzīts par sezonas labāko laukuma spēlētāju, kā arī 2012. gada labāko futbolistu Vācijā.

Vācijas izlases sastāvā spēlējis 2012. gada Eiropas čempionātā futbolā.

## Sasniegumi
**Rot Weiss Ahlen**

* Regionalliga Nord: 2007—08

**Borussia Dortmund**

* DFB Pokal: 2013—14, 2014—15, 2015—16, 2020—21
* DFL Supercup: 2013, 2014, 2019

**LA Galaxy**

* MLS Kauss: 2024

**Vācija**

* Vācijas Bundeslīgas sezonas labākais spēlētājs: 2011—12, 2013—14, 2018—19
* Vācijas Bundeslīgas sezonas labākais jaunais spēlētājs: 2011—12
* Vācijas gada futbolists: 2012, 2019
* Vācijas izlases gada labākais spēlētājs: 2018
* *[[Borussia Dortmund]]* sezonas labākais spēlētājs: 2013—14

## Atsauces

## Ārējās saites
Indulis Ranka

**Indulis Ojārs Ranka** (dzimis  Jaungulbenē, miris  Rīgā) bija latviešu tēlnieks un gleznotājs.

## Dzīvesgājums
Dzimis 1934. gadā Jaungulbenes pagastā. 1953. gadā absolvēja Rīgas mākslas vidusskolu, 1959. gadā studijas Latvijas Mākslas akadēmijas Glezniecības nodaļā. 

1952. gadā sāka piedalīties izstādēs ar gleznām un grafikas darbiem, 1962. gadā kļuva par Latvijas Mākslinieku savienības biedru. Kopš 1966. gadā Ranka darbojās tēlniecībā, pārsvarā veidoja skulptūras no granīta, brīvdabas ekspozīcijas, pieminekļus, piemiņas skulptūras u.c. darbus, t. sk. Dainu kalnā un Dziesmu svētku parkā esošās skulptūras. Publicēja rakstus par mākslu.

## Apbalvojumi un pagodinājumi
* Latvijas PSR Nopelniem bagātais mākslas darbinieks (1989), 
* Triju Zvaigžņu ordenis, IV šķira (1994), 
* Latvijas Zinātņu akadēmijas Raiņa balva (1998).

## Atsauces

## Ārējās saites
* 
* Biogrāfija
Polārpētniecība

[thumb|250px|[Francijas un Itālijas iekškontinentālā polārstacija Konkordija Antarktīdā]]
**Polārpētniecība** ir zinātniskās metodēs balstīta Zemes polāro apvidu — Arktikas un Antarktikas kompleksa izpēte. Kā patstāvīga zinību nozare sāka attīstīties 18. gadsimtā līdz ar jaunu tirdzniecības ceļu — Ziemeļaustrumu un Ziemeļrietumu jūras ceļu meklējumiem Ziemeļu ledus okeānā no Eiropas uz Āziju. Nozare tradicionāli attīstīta valstīs, kas cieši piekļaujas polārajiem apgabaliem (Krievija, Norvēģija, Zviedrija, Somija, Dānija, Kanāda, ASV), vai kurām šajos reģionos ir ģeopolitiskas vai rūpnieciskas intereses (Lielbritānija, Vācija, Francija, Argentīna, Čīle, Austrālija, Jaunzēlande, Dienvidāfrika, Ķīna u.c.).

Polārpētniecība tradicionāli iekļauj daudzas zinātnes nozares, no kurām galvenās ir ģeofizika, okeanogrāfija, glacioloģija, bioloģija un meteoroloģija. Pētniecībai tiek izmantotas kā tiešās izpētes metodes, organizējot ekspedīcijas, ierīkojot polārstacijas un izmantojot speciālus ledus klases kuģus, tā arī distantās izpētes metodes, izmantojot no satelītiem un lidaparātiem iegūto informāciju. Pētniecības darbu koordinēšanai valstiskā mērogā parasti tiek izveidotas speciālas zinātniskas institūcijas.
1966. gada Eiropas čempionāts basketbolā sievietēm

**1966. gada [[Eiropas čempionāts basketbolā sievietēm]]** (*EuroBasket 1966 Women*) bija 10. kontinenta čempionāts, kas norisinājās Rumānijā laika posmā no  līdz . Eiropas čempionātā piedalījās 12 Eiropas sieviešu basketbola valstsvienības. Uzvaru tajā izcīnīja PSRS izlase.

## Vietu sadalījums

|-
|||align=left|||7||7||0||552||364||+188||**14**
|-
|||align=left|||7||6||1||511||367||+144||**13**
|-
|||align=left|||7||5||2||515||440||+75||**12**
|-
|4.||align=left|||7||4||3||479||457||+22||**11**
|-
|colspan=10 height=1px bgcolor=lightgrey|
|-
|5.||align=left|||7||4||3||405||463||–58||**11**
|-
|6.||align=left|||7||3||4||487||475||+12||**10**
|-
|7.||align=left|||7||4||3||431||380||+51||**11**
|-
|8.||align=left|||7||3||4||468||424||+44||**10**
|-
|colspan=10 height=1px bgcolor=lightgrey|
|-
|9.||align=left|||7||2||5||376||478||–102||**9**
|-
|10.||align=left|||7||2||5||356||443||–87||**9**
|-
|11.||align=left|||7||2||5||386||424||–38||**9**
|-
|12.||align=left|||7||0||7||299||550||–251||**7**
|}

## Ārējās saites
* ''FIBA Europe'' profils 
* ''Todor66'' profils
1968. gada Eiropas čempionāts basketbolā sievietēm

**1968. gada [[Eiropas čempionāts basketbolā sievietēm]]** (*EuroBasket 1968 Women*) bija 11. kontinenta čempionāts, kas norisinājās Itālijā laika posmā no  līdz . Eiropas čempionātā piedalījās 13 Eiropas sieviešu basketbola valstsvienības. Uzvaru tajā izcīnīja PSRS izlase.

## Vietu sadalījums

|-
|||align=left|||9||9||0||777||349||+428||**18**
|-
|||align=left|||9||7||2||530||467||+63||**16**
|-
|||align=left|||9||6||3||497||483||+14||**15**
|-
|4.||align=left|||9||5||4||526||498||+28||**14**
|-
|5.||align=left|||9||4||5||442||493||–51||**13**
|-
|6.||align=left|||6||2||4||270||281||–11||**8**
|-
|7.||align=left|||9||2||7||374||615||–241||**11**
|-
|colspan=10 height=1px bgcolor=lightgrey|
|-
|8.||align=left|||8||5||3||421||409||+12||**13**
|-
|9.||align=left|||8||6||2||483||374||+109||**14**
|-
|10.||align=left|||8||4||4||388||380||+8||**12**
|-
|11.||align=left|||8||2||6||433||431||+2||**10**
|-
|12.||align=left|||8||2||6||374||463||–89||**10**
|-
|13.||align=left|||8||0||8||303||575||–272||**8**
|}

## Ārējās saites
* ''FIBA Europe'' profils 
* ''Todor66'' profils
Viesturi (stacija)

**Viesturi** ir  neizmantots dzelzceļa pieturas punkts līnijā Jelgava—Liepāja starp pieturām 50. km un Dorupe. Stacijas ēka saglabājusies līdz mūsdienām kā dzīvojamā māja. Uz Viesturu staciju kursē 19. Jelgavas pilsētas autobuss, bet vienreiz dienā — arī 1. autobuss.

2024. gadā tuvējā Viesturciema iedzīvotāji savākuši 150 parakstus pieturas atjaunošanai, tomēr pašlaik tas maz iespējams.

## Vēsture
Stacija tika atvērta 1925. gadā ar nosaukumu *Tērvete*. 1935. gadā nosaukums tika mainīts uz *Viesturi*. Otrā pasaules kara laikā pieturas punkta nosaukums tikai vāciski bija *Brandenburg*. Viesturos līdz 2001. gada augustam apstājās dīzeļvilciens Rīga—Liepāja, bet līdz 2010. gada 15. februārim — dīzeļvilciens Rīga—Reņģe. Kopš 2010. gada 15. februāra pieturas punkts bija neizmantots, bet no 2015. gada 25. oktobra līdz 11. decembrim Viesturos pieturēja vilciens Rīga—Dobele—Rīga un Rīga—Liepāja (uz Rīgu — 7:10 darbdienās; uz Dobeli — 19:20 pirmdienās līdz ceturtdienās; piektdienās uz Liepāju). Biļetes cena uz Rīgu bija 2,30 eiro, bet uz Dobeli 1,20 eiro.

2019. gada jūlijā nojaukts Liepājas virziena perons.

## Atsauces
Basu iela

**Basu iela** ir iela Rīgā, Zemgales priekšpilsētā, Šosciemā. Basu iela sākas krustojumā ar Zaļenieku ielu un beidzas krustojumā ar Bātas ielu. Ielā ir savrupmāju apbūve.

## Vēsture
Ar nosaukumu **Bases muižas iela** (, ) tā Rīgas plānā iezīmēta jau 1902. gadā, no Ēbeļmuižas ceļa līdz Bātas ielai,. Aptuveni no 1920. gada iela pārsaukta par **Bases ielu**, bet 1923. gadā ielas nosaukums precizēts uz mūsdienu. Nosaukums cēlies no bijušā pagasta centra Basu muižas, mūsdienās apdzīvotas vietas Kuldīgas novada Gudenieku pagastā.

## Ielu savienojumi
Basu iela ir savienota ar šādām ielām:
* Zaļenieku iela (T veida krustojums)
* Graudu iela
* Bātas iela (T veida krustojums)

## Skatīt arī
* Zemgales priekšpilsēta
* Šosciems

## Atsauces
1970. gada Eiropas čempionāts basketbolā sievietēm

**1970. gada [[Eiropas čempionāts basketbolā sievietēm]]** (*EuroBasket 1970 Women*) bija 12. kontinenta čempionāts, kas norisinājās Nīderlandā laika posmā no  līdz . Eiropas čempionātā piedalījās 12 Eiropas sieviešu basketbola valstsvienības. Uzvaru tajā izcīnīja PSRS izlase.

## Vietu sadalījums

|-
|||align=left|||7||7||0||658||285||+373||**14**
|-
|||align=left|||7||5||2||568||518||+50||**12**
|-
|||align=left|||7||5||2||397||459||–62||**12**
|-
|4.||align=left|||7||5||2||533||465||+68||**12**
|-
|colspan=10 height=1px bgcolor=lightgrey|
|-
|5.||align=left|||7||5||2||519||428||+91||**12**
|-
|6.||align=left|||7||4||3||432||429||+3||**11**
|-
|7.||align=left|||7||3||4||396||454||–58||**10**
|-
|8.||align=left|||7||2||5||486||483||+3||**9**
|-
|colspan=10 height=1px bgcolor=lightgrey|
|-
|9.||align=left|||7||2||5||358||478||–120||**9**
|-
|10.||align=left|||7||2||5||403||412||–9||**9**
|-
|11.||align=left|||7||2||5||365||495||–130||**9**
|-
|12.||align=left|||7||0||7||390||599||–209||**7**
|}

## Ārējās saites
* ''FIBA Europe'' profils 
* ''Todor66'' profils
Dorupe (stacija)

**Dorupe** bija dzelzceļa pieturas punkts dzelzceļa līnijā Jelgava—Liepāja starp pieturu Viesturi un staciju Glūda. Pieturā nav saglabājušās nekādas būves, izņemot stacijas aku. Peroni nojaukti 2016. gadā. 

## Vēsture
Pieturas punkts tika atvērts 1934. gadā. Līdz 2001. gada augustam šeit apstājās dīzeļvilciens Rīga-Liepāja, bet līdz 2010. gada februārim- dīzeļvilciens Rīga—Reņģe. Kopš 2010. gada 15.februāra pieturas punkts ir neizmantots.

## Atsauces
NEE-01 Pegaso

***NEE-01 Pegaso*** ir Ekvadoras pirmais pavadonis. Tas paredzēts fotografēšanai un video uzņemšanai kosmosā izglītojošiem mērķiem. Pavadonis orbītā tika palaists 2013. gada aprīlī.

Pavadoni izgatavoja nevalstiska organizācija Ekvadoras civilā kosmosa aģentūra (*EXA*). *NEE-01 Pegaso* tika būvēts *[[CubeSat]]* *1U* formā ar izmēriem 10 × 10 × 10 cm un masu 1,26 kg. Tam ir divi atverami saules bateriju paneļi ar kopējo pletumu 70 cm. Ar tā kameru uzņemto video tiešsaistē varēja skatīt internetā.

Sākotnēji *NEE-01 Pegaso* bija plānots orbītā ievadīt ar *[[Dnepr (raķete)|Dnepr]]* raķeti Krievijā, bet sakarā ar tās starta pārcelšanu, pavadoni pārnesa uz Ķīnas raķeti.

## Lidojuma gaita
*NEE-01 Pegaso* tika palaists  04:13  *[[UTC]]* ar nesējraķeti *[[Chang Zheng 2D]]* no Dzjucjuaņas Pavadoņu palaišanas centra. Pavadonis ievadīts solārsinhronā orbītā. *NEE-01 Pegaso* bija sekundārā krava pēc Ķīnas tālizpētes pavadoņa *[[Gaofen 1]]*; kopā ar to palaisti nanopavadoņi *[[TurkSat-3USat]]* un *[[CubeBug-1]]*.

 05:38:17 *UTC* *NEE-01 Pegaso* sadūrās ar kādu no 1985. gada jūlijā palaistās PSRS nesējraķetes *[[Ciklon-3]]* pēdējās pakāpes fragmentu mākoņa daļiņu. Pēc sadursmes pavadonis zaudēja orientāciju un tika fiksēta tā orbītas slīpuma neliela izmaiņa. No tā vairs netika uztverti radiosignāli. Līdzīga orbītas parametru maiņa bija novērota pavadonim *CubeBug-1*.

6. septembrī paziņots, ka Ekvadoras civilā kosmosa aģentūra pārtraukusi mēģinājumus sazināties ar pavadoni.

2014. gada janvāra beigās tika paziņots, ka nodibināts kontakts ar *NEE-01 Pegaso*. Sakaru nodibināšanā palīdzējā Ekvadoras otrais pavadonis *[[NEE-02 Krysaor]]*, kas palaists 2013. gada novembrī.

## Skatīt arī
* Pavadoņu sadursmju uzskaitījums

## Atsauces

## Ārējās saites
* NEE-01 PEGASO EXA
* NEE 01 Pegaso Gunter Dirk Kreb
Milks

**"Milks"** () ir 2008. gada ASV biogrāfiskā filma, kuras režisors ir Gass Van Sants, bet scenārija autors ir Dastins Lenss Bleks. Galvenās lomas filmā atveido Šons Penns, Emīls Hiršs, Džošs Brolins, Djego Luna un Džeimss Franko. Filma ir stāsts par pirmo Kalifornijas štatā ievēlēto atklāti homoseksuālo priekšstāvi Hārviju Milku un viņa cīņu par LGBT tiesībām.

Šons Penns par darbu šajā filmā saņēma Oskaru kā labākais aktieris galvenajā lomā, bet Dastins Lenss Bleks balvu par labāko scenāriju.

## Atsauces

## Ārējās saites
Zāliens

thumbnail|235px|Zāliens
**Zāliens** jeb **mauriņš** ir zemes platība, kur dekoratīvos nolūkos ir iesēti zālaugi. Tas parkos, dārzā vai pagalmā parasti tiek iekopts kā ainavas elements. To parasti kopj ar zāles pļāvēju. Zāliens tiek iekopts arī stadionos, golfa laukumos un citur.

## Skatīt arī
* Mākslīgais zāliens
Maurs

**Maurs** var būt:

* zāliens — iekopts zemes gabals ar zālaugiem;
* mauri — musulmaņi, kas viduslaikos dzīvoja Pireneju pussalā un Ziemeļāfrikā.
Māras Zemes Krusta ordenis

**Māras Zemes Krusta ordenis** () ir Igaunijas valsts apbalvojums, augstākais apbalvojums, kuru pasniedz tikai personām, kas nav Igaunijas pilsoņi. Ordeni 1995. gadā izveidoja tā brīža Igaunijas prezidents Lennarts Meri par godu Igaunijas valsts neatkarībai. Māras Zemes Krusta ordeni pasniedz tikai Igaunijas prezidents. Māras Zemes Krusta ordeni ir saņēmuši arī četri Latvijas Valsts prezidenti — Guntis Ulmanis, Vaira Vīķe-Freiberga, Valdis Zatlers un Andris Bērziņš, kā arī citi Latvijas pilsoņi, galvenokārt politiķi.

## Ārējās saites

* The Order of the Cross of Terra Mariana, president.ee
* List of recipients
Ejakulācija

thumbnail|235px|Ejakulācijas piemērs
**Ejakulācija** ( — ‘izsviešana’) ir spermas izplūšana no dzimumlocekļa, kas parasti notiek reizē ar orgasmu. Ejakulācijai ir liela nozīme apaugļošanās procesā. Retos gadījumos ejakulācija notiek priekšdziedzera (prostatas) slimību dēļ. Ejakulācija var notikt arī miega laikā. Šādu procesu sauc par pollūciju jeb ‘slapjajiem sapņiem’. Anejakulācija ir situācija, kad nevar notikt ejakulācija, bet disejakulācija ir tad, kad ejakulācija notiek ar sāpēm.
Ņikita Zaicevs

**Ņikita Zaicevs** (; dzimis 1991. gada 29. oktobrī) ir krievu hokejists, aizsargs. Pašlaik (2024) Zaicevs spēlē Kontinentālās hokeja līgas kluba Sanktpēterburgas SKA sastāvā.

## Spēlētāja karjera
Profesionāļa karjeru Zaicevs sāka 2008.—09. gada sezonā Krievijas Augstākās līgas kluba MHC Krylya. Jau nākamajā sezonā aizsargs pievienojās KHL vienībai Novosibirskas "Sibirj". "Sibir" rindās hokejists spēlēja līdz pat 2012.—13. gada sezonas beigām. 2013. gada 1. maijā tika aizmainīts uz Maskavas CSKA. 2014.—15. gada sezonā Zaicevs kļuva par komandas rezultatīvāko aizsargu un tika iekļauts līgas simboliskajā izlasē.

2016. gada 2. maijā noslēdza viena gada līgumu ar Toronto "Maple Leafs". "Maple Leafs" rindās spēlēja līdz 2019. gada vasarai, kad tika aizmainīts uz Otavas "Senators".

2023. gada 22. februārī Zaicevs tika aizmainīts ar otrās kārtas izvēli 2023. gadā un ceturtās kārtas izvēli 2026. gadā uz Čikāgas "Blackhawks" pret turpmākajām izvēlēm.

2024. gada 4. jūlijā Zaicevs kā neierobežoti brīvais aģents atgriezās Krievijā un KHL līgā, parakstot četru gadu līgumu ar Sanktpēterburgas SKA.

Krievijas hokeja izlases sastāvā spēlējis 2013. gada Pasaules čempionātā.
## Atsauces

## Ārējās saites
Braiens Berārs

**Braiens Berārs** (; dzimis 1977. gada 5. martā) ir bijušais amerikāņu hokejists, aizsargs. Savas karjeras laikā aizvadījis 619 spēles Nacionālajā hokeja līgā, 1997. gadā kā līgas labākais debitants ieguvis arī Kaldera balvu. 1995. gada NHL draftā Berārs tika izvēlēts ar kopējo pirmo numuru.

## Spēlētāja karjera
Pēc divām Ontārio hokeja līgā aizvadītām sezonām, profesionāļa karjeru Berārs sāka 1996.—97. gada sezonā NHL kluba Ņujorkas "Islanders" rindās. Gūstot 48 punktus 82 spēlēs, Berārs kā līgas labākais debitants izcīnīja Kaldera balvu.

1998.—99. gada sezonas vidū aizsargs tika aizmainīts uz Toronto "Maple Leafs" rindām. Tās sastāvā 1999.—2000. gada sezonas otrajā pusē guva nopietnu acs traumu, kuras dēļ izlaida arī visu 2000.—01. gada sezonu.

2001.—02. gada sezonu aizvadīja Ņujorkas "Rangers" rindās, taču pēc sezonas beigām no kluba tika atskaitīts. Nākamās divas sezonas aizvadīja Bostonas "Bruins" un Čikāgas "Blackhawks" rindās. 2004.—05. gada NHL sezonas lokauta laikā aizsargs nespēlēja, taču tad uz divām sezonām pievienojās Kolumbusas "Blue Jackets" rindām.

2007.—08. gada sezonu Berārs aizvadīja "Islanders" rindās, taču 2008.—09. gada sezonu aizvadīja Eiropā, KHL kluba Čehovas "Vitjaz" rindās. Pēc šīs sezonas Berārs beidza savu profesionālā spēlētāja karjeru.

ASV hokeja izlases rindās spēlējis 1998. gada olimpisko spēļu turnīrā, kā arī 1997. gada Pasaules čempionātā.

## Ārējās saites
Gardene (stacija)

**Gardene** ir neizmantots pieturas punkts dzelzceļa līnijā Jelgava—Liepāja, Dobeles novada Dobeles pagastā, 3 kilometrus uz ziemeļrietumiem no Gardenes ciema. 

## Vēsture
Stacija tika atvērta . 1938. gadā tika uzbūvēta stacijas ēka. Padomju laikā tika uzbūvēti pievedceļi uz padomju armijas degvielas bāzi, bet pasažieru vilcieni šeit neapstājās. Pēc padomju armijas aiziešanas 1990. gadu sākumā stacija tika likvidēta. Pēc dokumentiem šeit joprojām atrodas pieturas punkts, kaut arī šeit nav pat perona, stacijas ēka līdz mūsdienām nav saglabājusies. Ēkas tika nojauktas 1987. gadā.

## Atsauces
Alfrēds Gels

**Alfrēds Gels** (, dzimis , miris ) bija britu sociālantropologs. Sarakstījis darbus par mākslu, simbolismu, valodu un rituāliem.

Gels mācījās pie Edmunda Līča Kembridžas Universitātē un Raimonda Fērta Londonas Ekonomikas skolā. Viņš veica izpētes lauka darbus Melanēzijā un pie Indijas ciltīm. Gels bija pasniedzējs, tai skaitā strādāja arī Londonas Ekonomikas skolā. Viņš bija Britu akadēmijas biedrs. Viņš nomira no vēža 1997. gadā 51 gada vecumā.

Savos galvenajos darbos "Tehnoloģiju burvība un burvības tehnoloģija" (*The Enchantment of Technology and the Technology of Enchantment*, 1992) un "Māksla un aģentūra" (*Art and Agency*, 1998) viņš apvienoja darbības elkdievībā, fetišismā un burvestībā ar mūsdienu Rietumu mākslu, lai ilustrētu kopīgās iezīmes, kā objekti iedarbojas uz sociālajām attiecībām. Viņa darbs "Māksla un Aģentūra" kļuva par inovatīvu darbu antropoloģijā. Tajā Gels izstrādāja savu mākslas un aģentūras teoriju, kas balstīta uz sociālām attiecībām, caur mākslas starpniecību. Gels ieveda mākslas antropoloģijā vairākus terminus, kas vairākos veidos skaidro vizuālas mākslas rašanos un reakciju uz tās lietošanu. Gels uzskatīja, ka katram, kas ir iesaistīts mākslas darba tapšanā vai apskatīšanā, ir sava loma. Viņš ieviesa jēdzienus:
* "Mākslinieks" ir tas, kas rada mākslas darbu.
* "Aģentūra" ir cilvēki, kas darbojas. Aģentūru nodrošina "indeksi", tas ir, materiāli objekti, kas motivē atbildes, secinājumus vai interpretācijas.
* "Indekss" ir materiāls objekts, kas ir mākslas darbs, un kas ataino kaut ko.
* "Prototips" ir atainotais objekts. Tā var būt persona, vai cita būtne, kuru ir attēlota.
* "Recipienti" ir mākslas patērētāji. Cilvēki, kuri skatās uz gleznu un saņem caur aģentūru motivācijas un tiek ietekmēti emocionāli un/vai intelektuāli.

## Atsauces

## Ārējās saites
* Alfred Gell (1945-1997) Royal Anthropological Institute
* Alfred Gell Monoskop
Bērzupe (stacija)

**Bērzupe** ir neizmantots dzelzceļa pieturas punkts līnijā Jelgava-Liepāja starp pieturu Gardene un staciju Biksti. 

Stacijas ēkā šobrīd atrodas dzīvokļi, taču vien daļa no tiem ir apdzīvoti. Ēku apkopj vietējie iedzīvotāji.

## Vēsture
Šajā vietā stacija *Jaunpils* tika atvērta 1927. gadā. Pēc gada stacija tika pārdēvēta par *Bērzupi*.
No Bērzupes stacijas Otrā pasaules kara laikā atzarojās rokādes līnija Bērzupe—Džūkste, kas tika uzbūvēta 1944. gada septembrī un pastāvēja tikai dažus mēnešus.
Bērzupē līdz 2001. gadam apstājās dīzeļvilciens Rīga—Liepāja. Kopš 2001. gada pieturas punkts ir neizmantots. Pasažieru dīzeļvilcieni nepietur kopš 2001. gada 15. augusta.

## Atsauces
Josta (stacija)

**Josta** ir neizmantots dzelzceļa pieturas punkts dzelzceļa līnijā Jelgava—Liepāja starp staciju Biksti un pieturu Blīdene.

## Vēsture
Jostas pietura tika atvērta līdz ar līnijas Jelgava—Liepāja atklāšanu 1928. gadā. Jostā līdz 2001. gada 15. jūnijam pieturēja dīzeļvilciens Rīga—Liepāja, kopš tā laika pietura nav izmantota. 

Stacijas ēka  2012. gadā nojaukta. 2021. gadā portāls LA.LV rakstīja, ka ēku par kultūras pieminekli neatzina "daudzu speciālistu iniciatīvas trūkuma dēļ" un vēlāk iztirgoja ķieģeļos. Tā bija līdzīga Tadaiķu vai Airītes staciju ēkām.

## Ārējās saites
* Jostas pagaidu pietura vagonā (pirms stacijas ēkas uzbūvēšanas)
* Stacijas ēka pirms nojaukšanas 
* Jostas stacija 2003. gadā 

## Atsauces
Blīdene (stacija)

**Blīdene** ir neizmantots dzelzceļa pieturas punkts (bijusī stacija) dzelzceļa līnijā Jelgava—Liepāja starp bijušo pieturu Josta un staciju Brocēni. Blīdenes stacija atrodas Blīdenes pagastā netālu no Pilsblīdenes ciema. Garām stacijai iet vietējais autoceļš V1154. Pie stacijas atrodas FUES postenis ritošā sastāva kontrolei.

Jāņa Šarlova (visticamāk) projektētā stacijas ēka saglabājusies līdz mūsdienām. 2021. gadā to izlika pārdošanai izsolē. Šī paša gada maijā tā notika atkārtoti par to pašu summu – €18 526. Stacijas kūts ir sabrukusi un stacijas ēkas jumta stāvokļa dēļ bojājas starpstāvu pārsegums.

## Vēsture
Stacija tika atvērta līdz ar līnijas Jelgava—Liepāja atklāšanu 1927. gadā. Stacijas ēka uzcelta 1932. gadā kā tipveida ēka ar dienesta un sabiedriskajām telpām apakšstāvā un astoņiem dzīvokļiem augšstāvā. Ēka atrodas uz paaugstinājuma augstā gruntsūdeņu līmeņa dēļ. Līdz 1990. gadiem šeit bija stacija ar 3 sliežu ceļiem. Kopš 2001. gada pieturas punkts ir neizmantots, pasažieru dīzeļvilciens Rīga—Liepāja tajā nepietur kopš 2001. gada 15. augusta.

## Ārējas saites
* Blīdenes stacijas fotogrāfijas 

## Atsauces
Capra

***Capra*** var būt:
* *[[Kazas|Capra]]*, kazu ģints nosaukums latīņu valodā
* *[[Matra (uzņēmums)|CAPRA]]*, Francijas uzņēmuma *MATRA* sākotnējais nosaukums
Oksana Vozovika

**Oksana Vozovika** (; dzimusi ) ir Ukrainas starptautiskā lielmeistare šahā (2003) un kikboksere.

## Šahistes karjera
2002. gadā kļuvusi par FIDE starptautisko sieviešu meistari (WIM). 2003. gadā ieņēmusi 3. vietu starptautiskā šaha turnīrā Mikolajivā. Par šo panākumu tajā pašā gadā viņai piešķirts FIDE starptautiskās lielmeistares nosaukums (WGM). 2005. gadā dalījusi 
pirmo vietu divos starptautiskos turnīros Harkivā: Rektora kausā  un Temīda-2005. 2006. gada Ukrainas sieviešu čempionātā dalījusi pirmo vietu ar Annu Ušeņinu, taču uzvarējusi papildmačā un kļuvusi par Ukrainas čempioni. Tajā pašā gadā uzvarējusi Rektora kausā Harkivā. 2007. gadā Ukrainas sieviešu izlases sastāvā uzvarējusi Pasaules komandu šaha čempionātā Jekaterinburgā. Piedalījusies arī 2009. gada Latvijas atklātajā šaha čempionātā Mežezerā (Aizkraukles novads), kur uzrādīja labāko rezultātu dāmu konkurencē. Pēdējos gados šaha turnīros piedalās reti.

## Atsauces

## Ārējās saites
Glūda (stacija)

**Glūda** ir dzelzceļa stacija dzelzceļa līnijā Jelgava—Liepāja starp stacijām Jelgava un Dobele. Glūda ir arī līnijas Glūda—Reņģe sākumstacija. Pasažieru vilcieni Glūdas stacijā nepietur, kaut arī perons ir saglabājies.

## Vēsture
Šajā vietā 1887. gadā uz dzelzceļa līnijas Rīga—Jelgava—Mažeiķi tika atvērts pieturas punkts *Palcgrāve* (, ).  1919. gadā pieturas nosaukums tika mainīts uz *Glūda*. Līdz ar līnijas Glūda—Liepāja atklāšanu 1928. gadā šeit tika izbūvēta stacija. Stacijas ēku vēl pirms Pirmā pasaules kara mūrējis Miķelis Krūmiņš. Ēka saglabājusies līdz mūsdienām  kā dzīvojamā ēka, bet mūsdienu stacijas ēka ir vienkārša baltu ķieģeļu vienstāva celtne. Līdz 2001. gadam stacijā pieturēja dīzeļvilciens Rīga—Liepāja, bet līdz 2010. gada 15.februārim — dīzeļvilciens Rīga—Reņģe. Mūsdienās caur Glūdas staciju katru dienu brauc vilciens Rīga—Liepāja, bet tas šeit neapstājas.

## Skatīt arī

* Dzelzceļa līnija Glūda - Reņģe

## Ārējās saites
* Stacijas fotoattēli portālā ''Railwayz.info''
* 

## Atsauces
Cugaru šaurums

**Cugaru šaurums** (, *Tsugaru Kaikyō*; agrāk arī **Sangaras šaurums**) ir jūras šaurums, kas atdala Japānas arhipelāga Honsju un Hokaido salas un savieno Japāņu jūru ar Kluso okeānu. Šaurumu šķērso 1988. gadā atvērtais Seikana tunelis.

## Atsauces

## Ārējās saites
Raiens Kalahens

**Raiens Kalahens** (; dzimis 1985. gada 21. martā) ir bijušais amerikāņu hokejists, labās malas uzbrucējs. Karjeras laikā aizvadījis 757 spēles Nacionālās hokeja līgas klubu Ņujorkas "Rangers" un Tampabejas "Lightning" sastāvos, guvis 386 punktus. ASV hokeja izlases rindās izcīnījis sudrabu 2010. gada Olimpisko spēļu turnīrā.

## Spēlētāja karjera
Pēc četrām Ontārio hokeja līgā aizvadītām sezonām, profesionāļa karjeru Kalahens sāka 2006.—07. gada sezonā, tajā aizvadot 14 spēles NHL kluba Ņujorkas "Rangers", pārējo sezonu aizvadot AHL vienībā Hartfordas "Wolf Pack". 2007.—08. gada sezonā "Rangers" rindās hokejists aizvadīja jau 52 spēles, taču vēl pēc sezonas visbeidzot izcīnīja vietu komandas pamatsastāvā.

2011.—12. gada sezonā Kalahens sāka pildīt "Rangers" kapteiņa funkcijas. 2013.—14. gada sezonas gaitā bija iestrēgušas Kalahena sarunas ar kluba vadību par jauna līguma noslēgšanu, kā rezultātā 2014. gada martā "Rangers" aizmainīja Kalahenu uz Tampabejas "Lightning", pretī saņemot "Lightning" kapteini Martēnu Senluī. "Lightning" rindās Kalahens spēlēja turpmākajās sešās sezonās, līdz 2019. gada vasarā savainojuma dēļ viņa karjera tika noslēgta. Par karjeras beigšanu Kalahens oficiāli paziņoja 2020. gada 30. decembrī.

ASV hokeja izlases rindās izcīnījis sudrabu 2010. gada Olimpisko spēļu turnīrā, spēlējis arī 2014. gada turnīrā un 2007. gada Pasaules čempionātā.

## Ārējās saites
2013. gada Monako Grand Prix

**2013. gada [[Monako Grand Prix|Monako ''Grand Prix'']]** izcīņa notika 276 maijā Monako. Otro uzvaru karjerā izcīnīja Niko Rosbergs, aiz sevis atstājot abus Red Bull pilotus - Sebastianu Fetelu un Marku Veberu. Niko Rosbergs uzvarēja 30 gadus pēc sava tēva - Kekes Rosberga - uzvaras 

## Rezultāti
### Kvalifikācija

*Piezīmes:*
* - Makss Čiltons saņēma 5 starta vietu sodu par ātrumkārbas maiņu
* - Žils Bjanki neuzrādīja kvalifikācijas laiku dzinēja avārijas dēļ, tiesneši atļāva dalību sacīkstēs
* - Felipe Masa neuzrādīja kvalifikācijas laiku jo pēc 3. treniņbraucienu laikā piedzīvotās avārijas komanda nepaspēja saremontēt mašīnu, tiesneši atļāva dalību sacīkstēs

## Kopvērtējums pēc sacīkstēm

;Braucēju čempionāts

;Komandu čempionāts

* **Piezīme**: abās punktu ieskaitēs parādītas tikai pirmās piecas pozīcijas.
Tatāru šaurums

**Tatāru šaurums** () ir jūras šaurums, kas atdala Sahalīnas salu no Āzijas kontinenta un savieno Japāņu jūru caur Amūras limānu un Sahalīnas līci ar Ohotskas jūru. Šaurums ir 663 km garš, tā platums ir no 320 km dienviddaļā līdz 40 km ziemeļdaļā un 7,3 km tā šaurākajā vietā — Ņeveļskoja šaurumā. Šauruma nosaukums cēlies no etnonīma tatāri, ar ko eiropieši līdz pat 18. gadsimtam apzīmēja lielāko daļu Ziemeļāzijas tautu. Pirmais no eiropiešiem šaurumu 1849. gadā šķērsoja krievu admirālis Genādijs Ņeveļskojs (*Невельской*), kurš pierādīja, ka Sahalīna ir sala un Amūras grīva ir pieejama kuģiem no Japāņu jūras puses. Krastos vairākas ostas, lielākās no kurām ir Šahtjorska austrumu krastā un Sovetskaja Gavaņa rietumu krastā.

## Atsauces

## Ārējās saites
Ņina Sirotkina

**Ņina Sirotkina** (; dzimusi **Ņina Sitņikova** ()  Luhanskas apgabalā) ir Krievijas starptautiskā meistare šahā (1988).

## Biogrāfija
Bijusi viena no PSRS labākajām jaunajām šahistēm. Izcīnījusi 2. vietu divos PSRS junioru čempionātos: 1979. gadā Daugavpilī un 1982. gadā Erevānā. 1982. gadā PSRS arodbiedrību komandas «Trud» sastāvā uzvarējusi PSRS komandu kausā šahā Kislovodskā, ieņemot 3. vietu pie meiteņu galdiņa. 1986. gadā Minskā bijusi Ļeņingradas sieviešu izlases līdere PSRS I sieviešu komandu čempionātā. 1988. gadā FIDE viņai piešķir starptautiskās sieviešu meistares nosaukumu (WIM). 1989. gadā PSRS sieviešu čempionāta finālā izcīna 7. vietu. 1990. gada Latvijas sieviešu šaha čempionātā Rīgā, piedaloties ārpus konkurences, dalījusi 3.—4. vietu ar Ingūnu Ernesti. Vēlākajos gados rezultāti šaha turnīros bijuši pieticīgāki, lai gan Sirotkina daudzkārt piedalījusies Krievijas un Sanktpēterburgas sieviešu čempionātos. 1999. gadā tiek dalīta pirmā vieta Sanktpēterburgas sieviešu starptautiskajā turnīrā. Ņina Sirotkina strādā Sanktpēterburgas bērnu un jaunatnes šaha skolā par treneri.

## Atsauces

## Ārējās saites
*  šahista profils vietnē fide.com
*  šahista profils vietnē chessgames.com
*  šahista profils vietnē 365chess.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē chesstempo.com
*  šahista profils vietnē olimpbase.org (PSRS komandu kausi)
Moceklis

[thumb|[Albrehts Dīrers|Albrehta Dīrera glezna "Desmittūkstoš mocekļu sodīšana"]]
**Moceklis** ir persona, kas savas ticības, pārliecības vai ideālu vārdā pacieš vajāšanu, spīdzināšanu un bieži vien arī upurē savu dzīvību, kā arī atrodas smagos dzīves apstākļos savas ticības vai idejas vārdā. Moceklība bieži tiek uzskatīta par augstāko uzticības un upurēšanās izpausmi, un tā ir īpaši nozīmīga vairākās reliģijās un kultūrās.

## Mocekļi kristietībā
Kristietībā moceklis ir kanonizēts svētais, kas bijis pakļauts mokpilnai dzīvei savas ticības dēļ. Nereti mocekļi savas ticības dēļ ir nogalināti. Jau kopš agrīnajiem kristietības gadiem daudzi ticīgie tika vajāti Romas impērijas laikā, jo viņi atteicās pielūgt pagāniskos dievus vai imperatoru kā dievību. Mocekļi bieži tika sodīti ar nāvi, taču viņu uzticība tika uzskatīta par piemēru citiem ticīgajiem. 

## Mocekļi islāmā
Arī citās reliģijās ir mocekļi, piemēram, islāmā mocekļi tiek saukti par šahīdiem. Šahīda statuss ir ļoti godāts, un tiek uzskatīts, ka šāds cilvēks nonāk paradīzē, jo ir upurējis savu dzīvību Allāha vārdā vai lai aizstāvētu islāmu. Moceklība islāmā bieži tiek saistīta ar aizstāvības vai kara situācijām, kur cilvēks zaudē dzīvību, aizstāvot savu ticību vai islāma kopienu (umma). Tomēr šahīdi var būt arī tie, kas zaudējuši dzīvību traģiskos apstākļos, piemēram, dabas katastrofās.

Pēdējās desmitgadēs ekstrēmistu grupas, kas izmanto islāmu ka pamatu savām darbībām, ir pārinterpretējušas un kropļojušas šahīdu jēdzienu, lai attaisnotu terorismu. Šīs grupas apzināti izmanto reliģisko retoriku, lai motivētu cilvēkus veikt teroraktus, kas bieži vien ietver uzbrukumus civiliedzīvotājiem. Šāda vardarbība islāmā tradicionāli netiek atbalstīta, jo islāms nosoda nevainīgu cilvēku nogalināšanu un jebkādu vardarbību, kas vērsta pret civiliedzīvotājiem.

## Atsauces

## Ārējās saites
Skrunda (stacija)

**Skrunda** ir dzelzceļa stacija, kas atrodas Skrundas pilsētas ziemeļu daļā dzelzceļa līnijā Jelgava—Liepāja. Skrundā pietur pasažieru vilciens Rīga—Liepāja—Rīga katru dienu, bet svētdienās — divas reizes dienā. Stacijā biļešu kase ir slēgta.

## Vēsture
Skrundā dzelzceļa stacija pastāvēja jau Pirmā pasaules kara laikā, ap 1916. gadu, kad vēl nebija uzbūvēta platsliežu dzelzceļa līnija uz Liepāju. Stacija atradās  600 mm platuma līnijā Aizpute—Saldus, taču tā neatradās tajā vietā, kur atrodas mūsdienu Skrundas stacija, bet apmēram 1 km uz dienvidaustrumiem, netālu no Ventas (mūsdienās šai vietai iet pāri Ventas iela jeb autoceļš A9).  Šaursliežu posmu Skrunda—Saldus slēdza līdz ar Jelgavas—Liepājas dzelzceļa atklāšanu 1928. gadā (šaursliežu tiltu pār Ventu nojauca tikai 1933.-34. gadā).  Pēc Skrundas platsliežu stacijas atklāšanas 1928. gada 15. decembrī Skrundas šaursliežu stacija tika pārdēvēta par *Skrunda—Lauku*., bet vēlāk šaursliežu līniju no Aizputes pieslēdza Skrundas platsliežu stacijai. 1941. un 1949. gadā no Skrundas stacijas uz Sibīriju tika deportēti 2916 iedzīvotāji. 1998. gadā netālu no stacijas ēkas uzstādīts piemiņas muzejvagons.

Laikā no 2001. līdz 2006. gadam Skrunda darbojās tikai kā kravas stacija, jo nekursēja vilciens Rīga—Liepāja. No 2006. gada Skrundā pieturēja pasažieru vilciens Rīga—Liepāja virzienā uz Liepāju piektdienās un svētdienās, bet virzienā uz Rīgu — pirmdienās un sestdienās. Dīzeļvilciens caur Skrundu uz Liepāju no 2015. gada vasaras kursēja tikai piektdienās, bet virzienā uz Rīgu tikai svētdienās. No 2019. gada sakarā ar dzelzceļa infrastruktūras maksas samazināšanos vilciens caur Skrundu līdz 2023. gadam katrā virzienā kursēja divas reizes nedēļā.

## Atsauces

## Ārējas saites
*